Diari Oficial de la Generalitat Valenciana


Sumari del DOGV 3369, del 10-11-1998 (1998/902631)

ORDRE de 10 de setembre de 1998, del conseller d'Ocupació, Indústria i Comerç, per la qual es regulen els preus públics per la venda de determinades publicacions.
------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/09/10/(2)/dof/vci/html**

### Dades del document

Número de DOGV
:   3369

Data del DOGV
:   10-11-1998

Secció del DOGV
:   I. DISPOSICIONS GENERALS

Número del document
:   1998/902631


Data del document
:   10-09-1998

Organisme emissor


Tipus de document
:   Ordre

Descriptors 

:   * Conselleria Ocupació, Indústria i Comerç
    * preu autoritzat
    * llista de preus
    * publicació
    * indústria del llibre
    * legislació

ORDRE de 10 de setembre de 1998, del conseller d'Ocupació, Indústria i Comerç, per la qual es regulen els preus públics per la venda de determinades publicacions. [1998/8934]  
El Decret 73/1991, de 13 de maig, del Consell de la Generalitat Valenciana, estableix el règim general aplicable als preus públics de la Generalitat Valenciana, i també el procediment de fixació i aprovació de les quanties d'aquests.  
Per la seua banda, els decrets 227/1991, de 9 de desembre, i 159/1992, de 28 de setembre, del Consell de la Generalitat Valenciana, estableixen la relació de béns, serveis i activitats susceptibles de ser retribuïts mitjançant preus públics, entre els quals es troba la venda de publicacions de cada conselleria.  
Per tot això, d'acord amb el que s'ha establit en l'article 35.e) de la Llei 5/1983, de 30 de desembre, de Govern Valencià, i en l'article 3.2 del Decret 73/1991, del Consell de la Generalitat Valenciana, després de l'elaboració prèvia de l'informe economicofinancer que determina els costos del lliurament de béns a què s'hi refereix, i a la vista de l'informe favorable de la Direcció General de Tributs i Patrimoni de la Conselleria d'Economia, Hisenda i Administració Pública.  
ORDENE  
Article 1. Objecte  
Aquesta ordre té per objecte la regulació del règim jurídic aplicable als preus públics que ha de percebre la Conselleria d'Ocupació, Indústria i Comerç per la venda de les publicacions que s'indiquen en l'apartat 1 de l'article 3 d'aquesta ordre.  
Article 2. Obligats al pagament  
Són subjectes obligats al pagament dels preus públics regulats en aquesta ordre els adquiridors de les publicacions a què es refereix l'article següent.  
Article 3. Quantia  
U. Els preus públics objecte de la present ordre són els següents:  
Publicació Import (PTA)  
1. 1997:TLVs. Valors límit per a  
 substàncies químiques i agents físics i BEIs  
 Index biològics d'exposició. 1.500  
2. La inversió industrial registrada en 1996. 2.000  
3. Estatut de Consumidors i Usuaris de  
 la Comunitat Valenciana 800  
Dos. A la quantia indicada en el número anterior s'aplicarà el tipus corresponent de l'impost sobre el valor afegit.  
Article 4. Exigibilitat i pagament  
L'obligació del pagament dels preus públics regulats en aquesta ordre apareixerà quan s'adquirisquen les publicacions a les quals al·ludeix l'article anterior.  
No obstant això, en el supòsit de comandes per correu, telefòniques o a través de qualsevol altre mitjà de comunicació, el preu s'exigirà per anticipat, per a la qual cosa es demanarà l'acreditació del pagament prèviament a l'expedició de la publicació.  
Disposició final  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
València, 10 de setembre de 1998  
El conseller d'Ocupació, Indústria i Comerç  
DIEGO SUCH PÉREZ


Còpia Permalink ELI